Държавен вестник, бр. 99, 2017 г., стр. 109

БРОЙ  99	
Д Ъ Р Ж А В Е Н  В Е С Т Н И К 	
СТР.  109  
Член 4
Сътрудничество за спазването и изпълнението
Компетентен орган уведомява другия ком-
петентен орган, когато има основание да смята 
по отношение на предоставящо информация 
образувание, което е местно лице за данъчни 
цели на юрисдикцията на другия компетентен 
орган, че грешка може да е довела до неточно 
или непълно предоставяне на информация 
или че има неизпълнение от страна на пре-
доставящо информация образувание по отно-
шение на негово задължение за подаване на 
отчет по държави. Уведоменият компетентен 
орган предприема всички подходящи мерки 
съгласно вътрешното му законодателство, за 
да отстрани грешките или неизпълнението, 
описани в уведомлението.
Член 5
Поверителност, защита на данните и пра-
вилно използване
1. Цялата обменяна информация се подчи-
нява на правилата за поверителност и другите 
предпазни мерки, предвидени в Конвенцията, 
включително разпоредбите, които ограничават 
използването на обменената информация.
2. В допълнение към ограниченията на 
алинея 1, използването на информацията е 
ограничено още и до допустимите начини на 
използване, описани в тази алинея. По-специ-
ално, информацията, получена посредством 
отчета по държави, се използва за оценка на 
рисковете от високо ниво, свързани с транс-
ферните цени, свиването на данъчната осно-
ва и прехвърлянето на печалби, и където е 
подходящо, за икономически и статистически 
анализи. Информацията не може да замести 
подробен анализ на трансферното ценооб-
разуване по отношение на отделни сделки 
и цени, основан на цялостен функционален 
анализ и цялостен анализ на съпоставимост-
та. Приема се, че информацията, съдържаща 
се в отчета по държави, сама по себе си не 
представлява убедително доказателство за 
това, дали трансферните цени са или не са 
подходящи, и следователно корекции за целите 
на трансферното ценообразуване не могат да 
се основават на отчета по държави. Неправил-
ни корекции в противоречие с тази алинея, 
извършени от данъчните администрации по 
места, се оттеглят при всяко производство 
между компетентни органи. Независимо от 
горното няма ограничение данните в отчета 
по държави да се използват като база за из-
вършване на допълнителни проверки относно 
условията на трансферното ценообразуване 
на многонационална група от предприятия 
или относно други данъчни въпроси в хода 
на ревизия и като резултат да се извърши 
подходяща корекция на облагаемия доход на 
съставно образувание.
3. Доколкото е допустимо съгласно прило-
жимия закон, компетентен орган уведомява 
Секретариата на Координиращия орган неза-
бавно за всеки случай на неспазване на алинеи 
1 и 2 на този член, включително за всякакви 
коригиращи действия, както и за всякакви 
мерки, предприети срещу неспазването на 
горепосочените алинеи. Секретариатът на 
Координиращия орган уведомява всички ком-
петентни органи, по отношение на които това 
е действащо споразумение с първия посочен 
компетентен орган.
Член 6 
Консултации
1. В случай на корекция на облагаемия 
доход на съставно образувание в резултат на 
допълнителни проверки, основани на данните 
в отчета по държави, която води до нежела-
ни икономически последствия, включително 
ако такива случаи възникват за конкретен 
стопански субект, компетентните органи на 
юрисдикциите, на които са местни лица засег-
натите съставни образувания, се консултират 
взаимно и обсъждат случая с оглед неговото 
разрешаване.
2. Ако възникнат трудности при прилага-
нето или тълкуването на това Споразумение, 
компетентен орган може да поиска консулта-
ции с един или повече компетентни органи за 
разработването на подходящи мерки, които 
да осигурят изпълнението на това Спора-
зумение. По-специално, компетентен орган 
се консултира с другия компетентен орган, 
преди първият посочен компетентен орган да 
прецени, че е налице системно неспазване на 
задължение за обмен на отчети по държави 
с другия компетентен орган. Когато първият 
посочен компетентен орган направи такава 
преценка, той уведомява Секретариата на 
Координиращия орган, който, след като е 
информирал другия засегнат компетентен 
орган, уведомява всички компетентни орга-
ни. Доколкото е допустимо от приложимия 
закон, всеки от компетентните органи може 
и ако пожелае това посредством Секретари-
ата на Координиращия орган, да ангажира 
другите компетентни органи, за които това 
Споразумение е действащо, с оглед намиране 
на приемливо решение на въпроса. 
3. Компетентният орган, който е поискал 
консултациите съгласно алинея 2, осигу-
рява уведомяването по подходящ начин на 
Секретариата на Координиращия орган да 
бъде уведомен за всички направени заклю-
чения и разработени мерки, включително за 
липсата на такива заключения или мерки, 
а Секретариатът на Координиращия орган 
уведомява всички компетентни органи, дори 
тези, които не са участвали в консултациите, 
за всички такива заключения или мерки. Не